Developing Digital Bangladesh Through Innovation

**Idea Generation**

Figure: Conceptual Design for Developing Digital Bangladesh Through Innovation

**By Md. Mofizul Islam**

**Registrar & DG, Department of Cooperatives**

ডিজিটাল বাংলাদেশ গড়ার লক্ষ্যে মন্ত্রিপরিষদ বিভাগ এবং প্রধানমন্ত্রীর কার্যালয়ের এটুআই (A2i) প্রোগ্রাম নিরলসভাবে কাজ করে যাচ্ছে এবং ইতোমধ্যে অনেক সাফল্য অর্জন করেছে। জনগণের নিকট সহজে সেবা পোঁছে দেওয়ার জন্য বর্তমান সময়ের প্রয়োজন হচ্ছে ই-গভর্নেন্স প্রতিষ্ঠা করা। বিদ্যমান আমলাতান্ত্রিক পদ্ধতি পুরোপুরি চালুরেখে উল্লেখযোগ্য পরিবর্তন সম্ভব নয় বলে আমার ধারণা। ই-গভর্নেন্স প্রতিষ্ঠা একটি বড় উদ্ভাবন এবং চ্যালেঞ্জ। এক্ষেত্রে রাজনীতিবিদ, আমলা ও জনগণের উদ্ভাবনী আইডিয়াকে একত্রিত ও সমন্বিত করে তা বাস্তবায়নের উদ্যোগ গ্রহণ করা প্রয়োজন। ই-গভর্নেন্স প্রতিষ্ঠার লক্ষ্যে পেপারবিহীন অফিস করতে হলে ই-ফাইলিং, ডাটাবেইজ তৈরী, অনলাইন সেবা প্রদান, ডিজিটাল অডিটিং, অনলাইন মনিটরিং ও সুপারভিশন পদ্ধতি চালু করা প্রয়োজন। এক্ষেত্রে বিদ্যমান জনবল (Humanware) কে টেকনিক্যাল প্রশিক্ষণ প্রদান, মোটিভেশনকরণ, হার্ডওয়ার স্থাপন, কানেকটিভিটি নিশ্চিতকরণ এবং নিরাপত্তা (Security) নিশ্চিত করে একটি সাধারণ সফটয়্যার ফর্মেট তৈরী করা, যার উপর ভিত্তি করে মন্ত্রণালয়/বিভাগ/সংস্থা/দপ্তর কর্তৃক প্রয়োজন মাফিক কাষ্টমাইজ সফটওয়্যার তৈরী করা প্রয়োজন। এভাবেই ই-গভর্নেন্স পদ্ধতি প্রাতিষ্ঠানিক রূপ লাভ করবে এবং উল্লেখযোগ্য টিসিভি (TCV) কমবে, ফলশ্রুতিতে কাজের স্বচ্ছতা, জবাবদিহিতা এবং গুণগতমান নিশ্চিত হবে। এটিকে টেকসই করতে পারলে আমাদের ডিজিটাল বাংলাদেশ গড়ার স্বপ্ন সফল হবে। উপরোক্ত কার্যক্রমগুলোর একটি কাঠামোগত ভিত্তি থাকা আবশ্যক। ই-গভর্নেন্সের উপর বর্ণিত কনসেপ্ট (Concept) এর একটি ডায়াগ্রাম পোষ্ট করা হ’ল। এ বিষয়ে উর্ধ্বতন কর্তৃপক্ষসহ সংশ্লিষ্ট সকলের সদয় মতামত আশা করছি।   
নিবন্ধক ও মহাপরিচালক